**Likumprojekta “Grozījumi Valsts informācijas sistēmu likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai nodrošinātu efektīvu visu valsts rīcībā esošo informācijas un komunikācijas tehnoloģiju resursu (turpmāk – IKT resurss) pārvaldību, nepieciešams paplašināt Valsts informācijas sistēmu likuma (turpmāk – VISL) tvērumu. Papildus nepieciešams pilnveidot tiesisko regulējumu attiecībā uz valsts pārvaldes koplietošanas IKT resursiem nosakot kārtību un kritērijus šo resursu atvēršanai privātajam sektoram.Likumprojektā “Grozījumi Valsts informācijas sistēmu likumā”(turpmāk – likumprojekts) paredzētie grozījumi ietver termina “valsts informācijas sistēma” (turpmāk – VIS) tvēruma paplašināšanu, termina “valsts platforma” ieviešanu, valsts platformu aizsardzības prasību, kā arī vienotu to izmantošanas kārtības noteikšanu.Likumprojekts stājas spēkā uzreiz, taču tiek paredzēti pārejas noteikumi VISL 18. panta pirmajai līdz ceturtajai daļai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekta izstrāde ir Vides aizsardzības un reģionālās attīstības ministrijas (turpmāk – VARAM) iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd VISL tvērums attiecas tikai uz valsts pārvaldes institūcijām, neietverot pašvaldības un valsts institūcijas, kuras nav padotas Ministru kabinetam. VISL neattiecas arī uz informācijas sistēmām, kuras nodrošina iekšējās lietošanas informācijas apriti. Lai nodrošinātu efektīvu visu valsts rīcībā esošo IKT resursu pārvaldību, ir nepieciešams paplašināt VISL tvērumu.VARAM norāda, ka tāda IKT resursu pārvaldība, kas ļauj racionāli un efektīvi izmantot IKT resursus visā valstī, ir jāīsteno atbilstoši vienotai valsts politikai IKT resursu pārvaldības jomā, nodrošinot ar IKT resursu palīdzību efektīvu, caurskatāmu, ērtu, pieejamu valsts pārvaldi, kā arī kvalitatīvu pakalpojumu un informācijas pieejamību sabiedrībai.Lai paplašinātu valsts IKT resursu pārvaldības sfēru, VIS termina tvērums tiek paplašināts, nosakot iespēju to attiecināt uz tiešās pārvaldes iestādēm, valsts institūcijām, kas nav padotas Ministru kabinetam, atvasinātajām publiskajam personām un to iestādēm, tiesu iestādēm, prokuratūru, kā arī privātpersonām, kurām deleģēts valsts pārvaldes uzdevums (turpmāk – institūcija), kā arī tiek svītrota norma, ka VISL neattiecas uz informācijas sistēmām, kuras nodrošina iekšējās lietošanas informācijas apriti.Ņemot vērā iepriekš minēto, tiek attiecīgi precizēts VISL 1.panta 1., 2., 5. un 8. punkts, 2.panta pirmā daļa, 3.panta pirmā daļa, 5.panta pirmā daļa, 12. panta pirmā daļa, kā arī tiek izslēgta 3.panta otrā un ceturtā daļa.Īstenojot valsts IKT resursu atvēršanas politiku privātajam sektoram, ir nepieciešams ieviest valsts IKT koplietošanas resursa jeb “valsts platforma” jēdzienu, kā arī noteikt kārtību un kritērijus valsts platformu izmantošanai, lai mazinātu ar to saistītos drošības riskus. Valsts platformu atvēršana ir jauns darbības virziens pārvaldes digitālajā transformācijā, kas papildina iepriekšējos attīstības posmus (pamatdarbības procesu digitalizāciju un e-pakalpojumu attīstību), un kas prasa pilnveidot tiesisko regulējumu.Lai ieviestu “valsts platforma” jēdzienu un atvērtu valsts platformas privātajam sektoram, VISL 1. pants tiek papildināts ar 13., 14. un 15. punktu, kā arī 2. panta otrā daļa tiek papildināta ar 7. punktu. Kā tipiskus valsts platformas piemērus var minēt:* Valsts reģionālās attīstības aģentūras pārziņā esošo Valsts informācijas sistēmu savietotājs[[1]](#footnote-1), kurš nodrošina centralizētu datu apriti valsts pārvaldē, un kuru paredzēts atvērt vēl plašāk datu apritei ar privāto sektoru.
* Vienoto valsts un pašvaldību pakalpojumu portālu[[2]](#footnote-2), kuru ieplānots atvērt privātā sektora pakalpojumiem.
* Valsts vienoto ģeotelpiskās informācijas portālu (Ģeoportāls)[[3]](#footnote-3), kurš ir vienots pieejas punkts Latvijas ģeotelpiskajai informācijai un pakalpojumiem. Publiskai piekļuvei šajā portālā ir apkopoti dati no dažādiem Latvijas ģeotelpisko datu turētājiem.

Lai noteiktu valsts platformu aizsardzības prasības, kā arī noteiktu vienotu to izmantošanas kārtību, VISL tiek precizēts 16. pants, kā arī likums tiek papildināts ar 18. pantu.Precizējot VISL 16. pantu tiek plānots veikt atbilstošus grozījumus Ministru kabineta 2012. gada 19. jūnija noteikumos Nr. 421 “Valsts informācijas sistēmu savietotāju un integrēto valsts informācijas sistēmu aizsardzības prasības”[[4]](#footnote-4), nosakot aizsardzības prasības valsts platformām.Lai mazinātu administratīvo slogu informācijas sistēmu pārziņiem, kas informācijas apritē izmanto valsts informācijas sistēmu savietotāju, VISL 17.pants tiek papildināts ar 5.1 daļu, kurā tiek noteikts, ka vienošanos par attiecīgās informācijas apriti slēdz Valsts informācijas resursu, sistēmu un sadarbspējas informācijas sistēmas (turpmāk – VIRSIS) ietvarā.Likumprojekta 12.pants paredz noteikt valsts platformu izmantošanas kārtību. Tiek noteikta iespēja izmantot valsts platformas privātā sektora pakalpojumu nodrošināšanai. Valsts platformas pārzinim būs pašam jāpieņem lēmums par platformas atvēršanu privātajam sektoram. Tiek paredzēts deleģējums Ministru kabinetam noteikt iesnieguma valsts platformas izmantošanai saturu un pievienojamos dokumentus, kā arī kārtību, kādā valsts platformas pārzinis izvērtēs un pieņems lēmumu par attiecīgas privātpersonas piekļuvi valsts platformai, kā arī izvērtēšanas kritērijus. Visām valsts platformām kopīgos kritērijus paredzēts noteikt šajos Ministru kabineta noteikumos, savukārt, katrai valsts platformai specifiskos izmantošanas kritērijus valsts platformas pārzinim būs jānosaka valsts platformas specifiskajā regulējumā, kuru apstiprina Ministru kabinets.Saskaņā ar Ministru kabineta 2020. gada 15. jūlija rīkojumu Nr. 374[[5]](#footnote-5) ir apstiprināts darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” projektu iesniegumu atlases 1. un 2. kārtas projektu saraksts Eiropas Savienības fondu 2014.-2020. gada plānošanas periodam, tai skaitā projekts “Datu izplatīšanas un pārvaldības platforma (DAGR)” (turpmāk – DAGR projekts). Savukārt, saskaņā ar Ministru kabineta 2021.gada 11.janvāra rīkojumu Nr. 9[[6]](#footnote-6) “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 56.0. versija)” ir apstiprināts projekta “Datu izplatīšanas un pārvaldības platforma (DAGR)” apraksts un izmaksas. Datu izplatīšanas un pārvaldības platforma (turpmāk - DAGR) būs viena no valsts platformām, kuras mērķis būs informācijas apmaiņas un sadarbspējas uzlabošana valsts pārvaldē, kā arī datu pieejamības nodrošināšana ar garantētiem piekļuves laikiem. Valsts pārvaldei tiks nodrošinātas iespējas apkopot potenciāli visu valsts iestāžu datus vienotā datu izplatīšanas platformā, kuru datu patērētāji varēs izmantot, lai izgūtu reāla laika datus no avotu informācijas sistēmām. Lai nodrošinātu tiesisko regulējumu DAGR, likumprojekta 12. panta piektā daļa paredz deleģējumu valsts platformu izmantošanas kārtībai. Minēto deleģējumu ir paredzēts izmantot arī tām valsts platformām, kurām nav iespējams nodrošināt deleģējumu no citiem likumiem.Šobrīd VIS un to darbībai nepieciešamo IKT resursu un pakalpojumu uzskaiti nodrošina VIRSIS. Lai nodrošinātu ne tikai IKT resursu un pakalpojumu uzskaiti, bet arī pārvaldību, Eiropas Reģionālās attīstības fonda projekta Nr. 2.2.1.1/19/I/002 “Publiskās pārvaldes informācijas un komunikācijas tehnoloģiju arhitektūras pārvaldības sistēma – 2. kārta” [[7]](#footnote-7) (turpmāk – VIRSIS projekts) ietvarā VIRSIS tiek attīstīta. Ņemot vērā, ka VIRSIS funkcionalitāte tiek paplašināta, un tai neieciešams nodrošināt atbilstošu tiesisko regulējumu, tiek veiktas izmaiņas VISL 1. panta 12. punktā un 13. pantā. Tiek precizēts VIRSIS termins, kā arī tiek paplašināts Ministru kabineta 2019. gada 5. novembra noteikumu Nr. 523 “Valsts informācijas resursu, sistēmu un sadarbspējas informācijas sistēmas noteikumi”[[8]](#footnote-8) (turpmāk – VIRSIS noteikumi) deleģējums.Ņemot vērā, ka VISL termins “informācijas un tehniskai resurss” ir iekļauts terminā “IKT resurss”, atbilstoši tiek precizēts arī VISL 1. panta 1. un 3. punkts.Lai uzlabotu valsts IKT resursu pārvaldību, VISL 4.panta otrajā daļā tiek paplašināts deleģējums Ministru kabineta 2006. gada 24. janvāra noteikumiem Nr. 71 “Valsts informācijas sistēmu attīstības projektu uzraudzības kārtība”, lai attiecinātu noteikumos minēto kārtību uz VIS un to darbībai nepieciešamo IKT resursu un pakalpojumu attīstības aktivitātēm.VIRSIS noteikumu 3. punkts nosaka, ka VARAM ir VIRSIS pārzinis. Lai nedublētu tiesību normas un VIS pārziņa maiņas gadījumā nebūtu nepieciešams veikt grozījumus VISL, tiek izslēgta VISL 4. panta ceturtā daļa.Ņemot vērā, ka tiek paplašināts VIS tvērums, lai neuzliktu papildus administratīvo slogu VIS pārziņiem, kuru sistēmas nenodrošina valsts pārvaldes funkciju īstenošana, kā arī, lai mazinātu administratīvo slogu VIS pārziņiem, kuru sistēmas nodrošina valsts pārvaldes funkciju īstenošanu, tiek precizēta VISL 5. panta pirmā un otrā daļa. VIS, kuras nodrošina valsts pārvaldes funkciju īstenošanu, var tikt izveidotas pamatojoties uz normatīvajiem aktiem vai politikas plānošanas dokumentiem. Savukārt visa nepieciešamā informācija par VIS tiks reģistrēta VIRSIS.Lai viennozīmīgi noteiktu, ka informāciju par datu subjektu var glabāt vairākās VIS, tiek precizēta VISL 6. panta trešā daļa.VISL 7. panta otrā daļa tiek precizēta, nosakot, ka VIS tiek uzturētas atbilstoši attiecīgo institūciju gadskārtējam budžeta līdzekļu ietvaram. Grozījums ir nepieciešams, jo tiek paplašināts VIS termina tvērums attiecinot to uz institūcijām.Likumprojekta 12. pants paredz pārejas noteikumus, kuri paredz saskaņot termiņu, kad stājas spēkā valsts platformu izmantošana privātajam sektoram, ar Ministru kabineta noteikumiem, kuri paredzēs valsts platformu aizsardzības prasības un izmantošanas kārtību.Papildus tiek noteikts termiņš normatīvā regulējuma izstrādei VIRSIS, saskaņojot to ar VIRSIS projekta termiņu, kā arī DAGR normatīvā regulējuma izstrāde atbilstoši DAGR projekta termiņam. |
| 3. | Projekta izstrādē iesaistītās institūcijas un publiskas personas kapitālsabiedrības |  VARAM. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiešās pārvaldes iestādes, valsts institūcijas, kas nav padotas Ministru kabinetam, atvasinātās publiskās personas un to iestādes, tiesu iestādes, prokuratūra, kā arī privātpersonas, kurām deleģēts valsts pārvaldes uzdevums, un kuru pārziņā ir informācijas sistēma. |
| 2. | Tiesiskā regulējuma ietekme uz tautsaimniecību un administratīvo slogu | Institūcijām veidojot jaunus, attīstot vai uzturot esošos IKT resursus būs jāievēro prasības, kuras noteiktas Ministru kabineta 2015. gada 28. jūlija noteikumos Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām”[[9]](#footnote-9), Ministru kabineta 2006. gada 24. janvāra noteikumos Nr. 71 “Valsts informācijas sistēmu attīstības projektu uzraudzības kārtība”[[10]](#footnote-10) un Ministru kabineta 2005. gada 11. oktobra noteikumos Nr. 764 “Valsts informācijas sistēmu vispārējās tehniskās prasības”[[11]](#footnote-11).Tiešās pārvaldes iestādes jau šobrīd ievēro šajos Ministru kabineta noteikumos noteikto kārtību. Savukārt, Ministru kabineta 2015. gada 28. jūlija noteikumi Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” attiecās uz valsts un pašvaldību IKT.Gadījumos, ja valsts platformas pārzinis pieņems lēmumu atļaut valsts platformas izmantošanu privātajam sektoram, valsts platformas pārzinim būs jāievēro likumprojekta 12. pantā (kas paredz papildināt VISL ar 18.pantu) noteiktā kārtība.VARAM palielināsies izvērtējamo IKT aktivitāšu apjoms, kuras noteiktas Ministru kabineta 2006. gada 24. janvāra noteikumos Nr. 71 “Valsts informācijas sistēmu attīstības projektu uzraudzības kārtība” un Ministru kabineta 2005. gada 11. oktobra noteikumos Nr. 764 “Valsts informācijas sistēmu vispārējās tehniskās prasības”. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | VARAM būs jāveic grozījumi Ministru kabineta 2006. gada 24. janvāra noteikumos Nr. 71 “Valsts informācijas sistēmu attīstības projektu uzraudzības kārtība”, lai attiecinātu noteikumos minēto kārtību uz VIS un to darbībai nepieciešamo IKT resursu un pakalpojumu attīstības aktivitātēm.VARAM līdz 2022. gada 24. novembrim būs jāveic grozījumi Ministru kabineta 2019. gada 5. novembra noteikumos Nr. 523 “Valsts informācijas resursu, sistēmu un sadarbspējas informācijas sistēmas noteikumi”, lai paplašinātu VIRSIS tiesiskā regulējuma tvērumu atbilstoši VIRSIS projektā izstrādātajām funkcionalitātēm, kā arī precizētu noteikumos izmantoto terminoloģiju.VARAM līdz 2022. gada 1. jūnijam būs jāveic grozījumi Ministru kabineta 2012. gada 19. jūnija noteikumos Nr. 421 “Valsts informācijas sistēmu savietotāju un integrēto valsts informācijas sistēmu aizsardzības prasības”, lai noteiktu aizsardzības prasības valsts platformām.VARAM līdz 2022.gada 1.jūnijam būs jāizstrādā Ministru kabineta noteikumus par iesnieguma valsts platformas izmantošanai saturu un pievienojamajiem dokumentiem, kā arī kārtību, kādā valsts platformas pārzinis izvērtē un pieņem lēmumu par privātpersonas piekļuvi valsts platformai, kā arī izvērtēšanas kritērijus.VARAM līdz 2022.gada 1.septembrim būs jāizstrādā Ministru kabineta noteikumus par DAGR izmantošanu, tā funkcijām un uzdevumiem, kā arī kritērijiem DAGR izmantošanai. |
| 2. | Atbildīgā institūcija | VARAM |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts \_\_\_\_\_\_\_\_ publicēts VARAM tīmekļvietnē www.varam.gov.lv un nosūtīts publicēšanai Valsts kancelejas mājaslapā, paziņojot par sabiedrības līdzdalības iespējām likumprojekta izstrādes procesā. |
| 2. | Sabiedrības līdzdalība projekta izstrādē | Sabiedrības pārstāvjiem tiks dota iespēja līdzdarboties likumprojekta izstrādē, rakstveidā sniedzot viedokli par likumprojektu. |
| 3. | Sabiedrības līdzdalības rezultāti | Tiks precizēts pēc publiskās apspriešanas. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Visas institūcijas, kuru pārziņā ir IKT resursi. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde neietekmēs pārvaldes funkcijas vai institucionālo struktūru.Jaunas institūcijas netiks izveidotas, esošo institūciju likvidācija vai reorganizācija nav plānota.Likumprojekts tiks īstenots, izmantojot institūcijām pieejamos cilvēkresursus. |
| 3. | Cita informācija | Nav. |

Vides aizsardzības un reģionālās attīstības ministrs A.T. Plešs

R.Guds

67026525

rihards.guds@varam.gov.lv

1. [Valsts informācijas sistēmu savietotājs](https://www.vraa.gov.lv/lv/valsts-informacijas-sistemu-savietotajs) [↑](#footnote-ref-1)
2. [www.latvija.lv](http://www.latvija.lv) [↑](#footnote-ref-2)
3. [Ģeoportāls](https://geolatvija.lv/geo/Cms/CmsArticle_InformationAboutGeoportalView) [↑](#footnote-ref-3)
4. [Ministru kabineta 2012. gada 19. jūnija noteikumi Nr. 421 “Valsts informācijas sistēmu savietotāju un integrēto valsts informācijas sistēmu aizsardzības prasības”](https://likumi.lv/ta/id/249580-valsts-informacijas-sistemu-savietotaju-un-integreto-valsts-informacijas-sistemu-aizsardzibas-prasibas) [↑](#footnote-ref-4)
5. [Ministru kabineta rīkojums Nr. 374](https://likumi.lv/ta/id/316093-par-darbibas-programmas-izaugsme-un-nodarbinatiba-221nbspspecifiska-atbalsta-merka-nodrosinat-publisko-datu-atkalizmantosanas-pieaugumu-un-efektivu-publiskas-parvaldes-un-privata-sektora-mijiedarbibu-2211nbsppasakuma-centralizetu-publiskas-parvaldes-ikt-platformu-izveide-publiskas-parvaldes-procesu-optimizesana-un-attistiba-un-2212nbsppasakuma-kulturas-mantojuma-digitalizacija-projektu-iesniegumu-atlases-1-un-2nbspkartas-projektu-sarakstu-eiropas-savienibas-fondu-20142020nbspgada-planosanas-periodam) [↑](#footnote-ref-5)
6. [Ministru kabineta rīkojumu Nr. 9](https://likumi.lv/ta/id/320200-par-informacijas-sabiedribas-attistibas-pamatnostadnu-ieviesanu-publiskas-parvaldes-informacijas-sistemu-joma-merkarhitekturas) [↑](#footnote-ref-6)
7. [PIKTAPS](https://www.varam.gov.lv/lv/projekts/projekts-publiskas-parvaldes-informacijas-un-komunikacijas-tehnologiju-arhitekturas-parvaldibas-sistema-2-karta-piktaps-2) [↑](#footnote-ref-7)
8. [Ministru kabineta 2019. gada 5. novembra noteikumi Nr. 523 “Valsts informācijas resursu, sistēmu un sadarbspējas informācijas sistēmas noteikumi”](https://likumi.lv/ta/id/310566-valsts-informacijas-resursu-sistemu-un-sadarbspejas-informacijas-sistemas-noteikumi) [↑](#footnote-ref-8)
9. [Ministru kabineta 2015. gada 28. jūlija noteikumi Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām”](https://likumi.lv/ta/id/275671-kartiba-kada-tiek-nodrosinata-informacijas-un-komunikacijas-tehnologiju-sistemu-atbilstiba-minimalajam-drosibas-prasibam) [↑](#footnote-ref-9)
10. [Ministru kabineta 2006. gada 24. janvāra noteikumi Nr. 71 “Valsts informācijas sistēmu attīstības projektu uzraudzības kārtība”](https://likumi.lv/ta/id/126703-valsts-informacijas-sistemu-attistibas-projektu-uzraudzibas-kartiba) [↑](#footnote-ref-10)
11. [Ministru kabineta 2005. gada 11. oktobra noteikumos Nr. 764 “Valsts informācijas sistēmu vispārējās tehniskās prasības”](https://likumi.lv/ta/id/118986-valsts-informacijas-sistemu-visparejas-tehniskas-prasibas) [↑](#footnote-ref-11)